**Ministru kabineta noteikumu projekta "Grozījums Ministru kabineta 2016. gada 9. februāra noteikumos Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu 9.2.2.2. pasākuma[[1]](#footnote-1) demarkāciju ar 9.2.1.1. pasākumu[[2]](#footnote-2), redakcionāli tiek precizēts MK noteikumu Nr. 91[[3]](#footnote-3) 24.3.2. apakšpunkts.  Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2020. gada II. ceturksnī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts[[4]](#footnote-4) ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz veikt redakcionālu precizējumu MK noteikumos Nr. 91.  Šobrīd MK noteikumu Nr. 91 24.3.2. apakšpunktā noteikts, ka bērniem ar funkcionāliem traucējumiem (turpmāk – FT), kuriem Veselības un darbspēju ekspertīzes ārstu valsts komisija (turpmāk – VDEĀVK) ir noteikusi invaliditāti, un viņu likumiskiem pārstāvjiem vai audžuģimenei (turpmāk – mērķa grupas personas) individuālā budžeta pieejas (turpmāk – IB modeļa) ietvaros tiek noteikts minimālais sabiedrībā balstītu sociālo pakalpojumu (turpmāk – SBS pakalpojumi) kopums, kā arī izstrādāts standarts un vienas vienības izmaksu metodika katram minētajā kopumā esošam pakalpojumam. Novērtējot katras mērķa grupas personas individuālās vajadzības, nepieciešamības gadījumā IB modeļa izmēģinājumprojekta ietvaros tostarp tiek nodrošināts ģimenes asistenta (turpmāk – ĢA) pakalpojums.  Ņemot vērā, ka 9.2.1.1. pasākumā ir paredzēts izstrādāt un aprobēt pilotprojektā ĢA klātienes apmācību saturu, balstoties uz finansējuma saņēmēja (Labklājības ministrijas) izstrādātu detālu ĢA pakalpojuma aprakstu un pēc pilotprojekta īstenošanas, ja nepieciešams, minēto aprakstu precizēt (MK noteikumu Nr. 686[[5]](#footnote-5) 34.2. un 34.4. apakšpunkts) un izmantot par pamatu nākotnē ĢA pakalpojuma standartizēšanā, tad ĢA pakalpojuma standarta un vienas vienības izmaksu metodikas izstrāde 9.2.2.2. pasākumā pirms 9.2.1.1. pasākumā aprobētā un precizētā ĢA pakalpojuma apraksta izstrādes nav lietderīga.  Ņemot vērā minēto, noteikumu projekts paredz precizēt MK noteikumu Nr. 91 24.3.2. apakšpunktu, nosakot, ka 9.2.2.2. pasākumā neizstrādā standartu un vienas vienības izmaksu metodiku ĢA pakalpojumam.  Noteikumu projekts nerada ietekmi uz 9.2.2.2. pasākuma kopējo pieejamo attiecināmo finansējumu, jo veikto grozījumu rezultātā neradīsies finansējuma ietaupījums. SBS pakalpojumu finansēšanas mehānismu aprakstu un ieviešanas metodiku izstrādi īsteno iepirkuma ietvaros izvēlēts pakalpojuma sniedzējs. Līgumā ar pakalpojuma sniedzēju nav noteikti konkrēti sociālie pakalpojumi, kuri būtu iekļaujami minimālajā SBS pakalpojumu kopumā, attiecīgi līgumā nav noteikti konkrēti sociālie pakalpojumi, kuriem 9.2.2.2. pasākumā jāizstrādā pakalpojuma standarts un vienas vienības izmaksu metodika. Noslēgtā līguma nosacījumi paredz, ka pakalpojumu standarts un vienas vienības izmaksu metodika ir jāizstrādā tiem sociālajiem pakalpojumiem, kas tiks iekļauti individuālā budžeta modelī, balstoties uz datu analīzi plānošanas reģionu kopsavilkumā par bērniem ar funkcionālajiem traucējumiem nepieciešamajiem SBS pakalpojumiem, kas noteikti 9.2.2.1.pasākumā[[6]](#footnote-6) veikto individuālo vajadzību izvērtēšanas rezultātā, un SBS pakalpojumu bērniem ar funkcionāliem traucējumiem finansēšanas mehānisma izmēģinājumprojekta rezultātu novērtējumu. Attiecīgi noteikumu projekts neietekmēs noslēgto līgumu ar pakalpojuma sniedzēju un līguma summu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Noteikumu projektam nav negatīvas ietekmes uz 9.2.2.2. pasākuma uzraudzības rādītāju un mērķa sasniegšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. pilngadīgas personas ar GRT, kurām VDEĀVK ir noteikusi smagu vai ļoti smagu (I vai II invaliditātes grupa) invaliditāti; 2. bērni ar FT, kuriem VDEĀVK ir noteikusi invaliditāti, un viņu likumiskie pārstāvji vai audžuģimene. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekts nerada ietekmi uz konkurenci, vidi, veselību un nevalstiskajām organizācijām.  Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības.  Pēc noteikumu projekta spēkā stāšanās 9.2.2.2. pasākuma finansējuma saņēmējs – Labklājības ministrija sagatavos un iesniegs sadarbības iestādē projekta[[7]](#footnote-7) grozījumus atbilstoši aktuālajai MK noteikumu Nr. 91 redakcijai, tai skaitā precizējot projekta sadaļā 1.5.”Darbības un rezultāti” un 2.5. “Saistība ar citiem projektiem” iekļauto informāciju. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots LM un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv/) un aicinot no 2020. gada 18. marta līdz 2020. gada 4. aprīlim sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2020. gada 4. aprīlim) par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre Ramona Petraviča

Mača, 67021595

[Ineta.Maca@lm.gov.lv](mailto:Ineta.Maca@lm.gov.lv)

1. Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" (turpmāk – 9.2.2.2. pasākums) [↑](#footnote-ref-1)
2. Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" (turpmāk – 9.2.1.1. pasākums) [↑](#footnote-ref-2)
3. Ministru kabineta 2016. gada 9. februāra noteikumi Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi" (turpmāk – MK noteikumi Nr. 91) [↑](#footnote-ref-3)
4. Grozījums Ministru kabineta 2016. gada 9. februāra noteikumos Nr. 91 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākuma "Sociālo pakalpojumu atbalsta sistēmas pilnveide" īstenošanas noteikumi (turpmāk – noteikumu projekts) [↑](#footnote-ref-4)
5. Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi (turpmāk – MK noteikumi Nr. 686) [↑](#footnote-ref-5)
6. 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija" (turpmāk – 9.2.2.1. pasākums) [↑](#footnote-ref-6)
7. Projekts Nr. 9.2.2.2/16/I/001 "Sociālo pakalpojumu atbalsta sistēmas pilnveide" (turpmāk – projekts**)** [↑](#footnote-ref-7)